CELEX: 62008TN0032
Language: fi
Date: 2007-01-18 00:00:00
Title: Asia T-32/08: Kanne 18.1.2008 — Evropaïki Dynamiki v. komissio

12.4.2008   
            
            
               FI
            
            
               Euroopan unionin virallinen lehti
            
            
               C 92/32
            
         Kanne 18.1.2008 — Evropaïki Dynamiki v. komissio
   (Asia T-32/08)
   (2008/C 92/66)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustaja: asianajaja N. Korogiannakis)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission päätös, jolla kantajan tarjous hylättiin ja sopimus päätettiin tehdä tarjouskilpailun voittaneen tarjoajan kanssa, on kumottava
            
         
               —
            
            
               komissio on velvoitettava maksamaan 65 565 euroa korvauksena siitä vahingosta, joka kantajalle aiheutui kyseessä olevan tarjouskilpailumenettelyn johdosta
            
         
               —
            
            
               komissio on velvoitettava korvaamaan kantajalle tästä kanteesta aiheutuneet oikeudenkäyntikulut ja muut kulut, vaikka kanne hylättäisiinkin.
            
         Oikeudelliset perusteet ja pääasialliset perustelut
   Kantaja väittää vaatimustensa tueksi, että Euroopan komissio ei ole noudattanut varainhoitoasetuksen (1) ja sen soveltamissääntöjen sekä direktiivin 2004/18/EY (2) mukaisia velvollisuuksiaan ”Markkina-analyysi uuden lähestymistavan kehittämiseksi ’Ympäristö ja nuoret eurooppalaiset’ –internetsivuja varten” –nimistä hanketta koskevassa tarjouskilpailussa ENV.A.1/SER/2007/0032 (EUVL 2007/S 83-100898).
   Kantaja väittää lisäksi, että hankintaviranomainen on tehnyt useita ilmeisiä arviointivirheitä, jotka johtivat kantajan tekemän tarjouksen hylkäämiseen. Edelleen hankintaviranomaisen väitetään laiminlyöneen sille kuuluvan velvollisuuden perustella päätöksensä ja erityisesti ilmoittaa kantajalle tarjouskilpailun voittanutta tarjouksentekijää puoltaneet seikat.
   Kantaja vaatii näin ollen, että Euroopan komission päätös hylätä sen tarjous ja ratkaista tarjouskilpailu toisen tarjouksentekijän hyväksi hylätään ja vastaaja velvoitetaan korvaamaan kaikki asiaan liittyvät oikeudenkäyntikulut myös siinä tapauksessa, että kanne hylätään. Vaihtoehtoisesti, koska urakka on mitä luultavimmin saatettu loppuun siihen mennessä, kun yhteisöjen tuomioistuin antaa ratkaisunsa asiassa, tai päätöstä ei ole enää mahdollista kumota, kantaja vaatii EY 235 ja EY 288 artiklan nojalla rahallista korvausta (vahingonkorvausta).
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (2)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).